wickkiey/tamil-wikipedia-chunked huggingface dataset:
# நாளந்தா தொல்லியல் அருங்காட்சியகம்

## வெளியிணைப்புகள்

- இந்தியத் தொல்லியல் ஆய்வு நிறுவனத்தின் இணையத்தளத்தில் இருந்து
# பன்னாட்டு இயற்கைப் பாதுகாப்புச் சங்கம்

**பன்னாட்டு இயற்கைப் பாதுகாப்பு ஒன்றியம்** (*International Union for Conservation of Nature* - IUCN), உலகிலுள்ள இயற்கை வளத்தை பாதுகாப்பதற்காக அமைக்கப்பட்ட ஒரு பன்னாட்டு அமைப்பாகும்.  
இயற்கை மூலவளங்களைப் பாதுகாக்கும் நோக்கோடு செயற்பட்டு வரும் இவ்வமைப்பின் நோக்கம் உலகத்தில் தற்போது உருவாகியிருக்கும் சூழலியல் பிரச்சனைகளுக்கான நடைமுறைத் தீர்வுகளை உலகம் அறிந்து கொள்ளவும், அதனால் ஏற்பட்டிருக்கும் அபிவிருத்திக்கான சவால்களை உலகம் எதிர்கொள்ளவும் உதவுவதேயாகும். இவ்வமைப்பே சூழலியல் பாதுகாப்பு, நிரந்தர அபிவிருத்தியை முன்னிறுத்தி தொழிற்படுவதில் முன்னணியில் இருக்கின்றது.  
இவ்வொன்றியம் 1948-ஆம் ஆண்டு தொடங்கப்பட்டது. இதுவே முதலாவதும், பெரியதுமான உலகளாவிய சூழலியல் வலை அமைப்பாகும். இதன் தலைமைச் செயலகம் சுவிட்சர்லாந்து நாட்டின் செனிவா நகருக்கு அண்மையாக உள்ள கிலான்டு பகுதியில் அமைந்துள்ளது. இவ்வமைப்பு 140 நாடுகளில் உள்ள 1000-இற்கு மேற்பட்ட அமைப்புக்களை அங்கத்தவர்களாகக் கொண்டு இயங்கி வருகின்றது. இவ்வங்கத்தவர்களில், உலகெங்கும் 83 மாநிலங்கள், 108 அரசின் அமைப்புகள், 766 அரசு சாரா சங்கங்கள், 81 சர்வதேச அமைப்புகள் மற்றும் சுமார் 11,000 துறை வல்லுநர்கள் அடங்குவர். இவ்வனைவரையும் ஒருங்கிணைத்து உலகின் இயற்கை வளத்தை பாதுகாக்க பல்வேறு நடவடிக்கைகளை இவ்வமைப்பு எடுத்து வருகிறது.
# பன்னாட்டு இயற்கைப் பாதுகாப்புச் சங்கம்

## செம்பட்டியல்

பன்னாட்டு இயற்கை பாதுகாப்பு ஒன்றியம் ஆண்டுதோறும் செம்பட்டியல் என்ற பெயரில் பல்வேறு தாவர மற்றும் விலங்குகளின் சுழியல் தரத்திற்கேற்ப அவற்றின் காப்பு நிலையை தர வகைப்படுத்தி வெளியிடுகிறது. கீழே அத்தர வரிசை கொடுக்கப்பட்டுள்ளது.  
- Lower risk = குறைந்த சூழ் இடருள்ள இனம்
- Least Concern species = தீவாய்ப்பு கவலை குறைந்த இனம்
- Near Threatened species = அச்சுறு நிலையை அண்மித்த இனம்
- Conservation Dependent = காப்பு சார்ந்த இனம்
- Vulnerable species = அழிவாய்ப்பு நிலையிலுள்ள இனம். அதாவது அழிவுறக்கூடியன; அழிவாய்ப்பு இனம்
- Endangered species = அருகிவிட்ட இனம்
- Critically endangered species = மிக அருகிவிட்ட இனம்
- Species extinct in the wild = இயலிடத்தில் அற்றுவிட்ட இனம்
- Extinct species = அற்றுவிட்ட இனம்; முற்றழிவுற்ற இனம்
- Possibly Extinct = அனேகமாக அற்றுப்போயிருக்கக் கூடிய இனம். அற்றுப்போயிருக்கும் சாத்தியமுள்ள இனம்
- Critically Imperiled = நிலைமாறி அழிவுற உள்ள இனம்
- Imperiled = அழிசரிவுற்ற இனம்
- Apparently Secure = நிலைபெற்றுள்ளதாகக் கருதப்படும் இனம்
- Secure = நிலைபெற்றுள்ள இனம்; நிலை ஊன்றியுள்ளது
- Presumed Extinct = அற்றுவிட்டதாகக் கருதப்படும் இனம்
- Nationally Critical = நாட்டளவில் அழியவுள்ள இனம்
- Nationally Endangered = நாட்டளவில் அருகிவிட்ட இனம்
- Nationally Vulnerable = நாட்டளவில் அழிவுறக்கூடியன; நாட்டளவில் அழிவாய்ப்புள்ள இனம்
- Serious Decline = மிகவும் குறந்தநிலை; வலுவான சரிவு; பெருஞ்சரிவுள்ள இனம்
- Gradual Decline = சிறுகச்சிறுகக் குறையும் இனம்; மெதுவான சரிவு
- Sparse = ஐது; ஐதாக உள்ள இனம்; விலத்தி
- Range Restricted = வாழிடம் சுருக்கப்பட்ட இனம்
# ஒரிசா மாநில அருங்காட்சியகம்

**ஒரிசா மாநில அருங்காட்சியகம்** இந்திய மாநிலமான ஒரிசாவின் தலைநகரான புவனேசுவரில் அமைந்துள்ள ஒரு அருங்காட்சியகம் ஆகும்.
# ஒரிசா மாநில அருங்காட்சியகம்

## வரலாறு

இந்த அருங்காட்சியகம், 1932 ஆம் ஆண்டில் வரலாற்றாளர்களான பேராசிரியர் என். சி. பனர்ஜி, பேராசிரியர் கான்சியாம் தாஸ் ஆகியோரின் முயற்சியால் ராவென்சா கல்லூரியில் தொடங்கப்பட்டது. 1945-46 காலப்பகுதியில் மாநில அருங்காட்சியகம் எனப் பெயர் மாற்றப்பட்டு பழைய புவனேசுவரில் இருந்த பிரமண்டா கட்டிடத்துக்கு மாற்றப்பட்டது. 1950 இல் இது பட்டேல் மண்டபத்துக்கு மாற்றப்பட்டுப் பின்னர் மீண்டும் வேறிடத்துக்கு மாற்றப்பட்டது.  
1957 ஆம் ஆண்டு டிசம்பர் 27 ஆம் தேதி இந்தியாவின் முதல் சனாதிபதியான டாக்டர் இராசேந்திரப் பிரசாத் அவர்கள் இந்த அருங்காட்சியகத்துக்கான புதிய கட்டிடம் ஒன்றுக்கு அடிக்கல் நாட்டினார். 1960 இல் அருங்காட்சியகம் இன்று அது உள்ள புதிய கட்டிடத்துக்கு இடம் மாறியது. தொடக்கத்தில் கல்வி அமைச்சின் கீழ் இயங்கிய இது பின்னர் 1958 ஆம் ஆண்டில் கலாச்சார அலுவல்கள் அமைச்சின் கீழ் கொண்டுவரப்பட்டது.
# ஒரிசா மாநில அருங்காட்சியகம்

## காட்சிப் பொருட்கள்

தொல்லியல் அருங்காட்சியகமாகத் தொடங்கப்பட்ட இந்த அருங்காட்சியகத்தில் சிற்பங்கள், நாணயங்கள், செப்பேடுகள் போன்ற பொருட்கள் இடம் பெற்றிருந்தன. பின்னர் இந்த அருங்காட்சியகத்தில் பல வகையான அரும்பொருட்களும் சேர்க்கப்பட்டன. இங்குள்ள பொருட்கள் தொல்லியல், கல்வெட்டியலும் நாணயவியலும், ஆயுதங்கள், சுரங்கவியலும் நிலவியலும், இயற்கை வரலாறு, கலையும் கைப்பணியும், தற்காலக் கலை, மானிடவியல், ஓலைச் சுவடிகள் என ஒன்பது பிரிவுகளாகப் பிரித்துக் காட்சிக்கு வைக்கப்பட்டுள்ளன.
# அகில இந்திய திரிணாமுல் காங்கிரசு

**அகில இந்திய திரிணாமுல் காங்கிரசு** ஓர் இந்திய அரசியல் கட்சியாகும். தொடக்கத்தில் இது முன்பு மேற்கு வங்காள திரிணாமுல் காங்கிரசு என அழைக்கப்பட்டது. 1997 ல் தொடங்கப்பட்ட இதன் தலைவராக மம்தா பானர்ஜி உள்ளார்.  
இந்திய தேசிய காங்கிரசிலிருந்து டிசம்பர் 22, 1997 ல் மம்தா பானர்சி நீக்கப்பட்டதைத் தொடர்ந்து, அவர் திரிணாமுல் காங்கிரசைத் தொடங்கினார். டிசம்பர் 1997 ல் இக்கட்சி இந்திய தேர்தல் ஆணையத்திடம் பதிவு செய்யப்பட்டது. தேர்தல் ஆணையம் இக்கட்சிக்கு தனி சின்னத்தை (பூ) ஒதுக்கியது. இச்சின்னத்தை மம்தா பானர்சியே வடிவமைத்தார்.  
இந்திய தேசிய காங்கிரசுடன் திரிணாமுல் காங்கிரசு நெருக்கமடைவதை அடுத்து மம்தா பானர்சியுடன் கருத்து வேறுபாடு கொண்டு சுபர்ட்டா முகர்சி 2005ல் விலகிச் சென்றார். அப்போது அவர் கொல்கத்தா மாநகராட்சியின் மேயராக இருந்தார். 59 சட்டமன்ற உறுப்பினர்களில் 10 பேரும், 55 கவுன்சிலர்களில் 11 பேரும் இவரை ஆதரித்ததாகக் கூறினார்.  
2004-ல் தேசியவாத காங்கிரசு கட்சியிலிருந்து விலகிய பி. ஏ. சங்மா தன் ஆதரவாளர்களுடன் திரிணாமுல் காங்கிரசில் இணைந்தார்.
# அகில இந்திய திரிணாமுல் காங்கிரசு

## மேற்கு வங்காள சட்டமன்றத் தேர்தல் (2011)

2011 ஏப்ரல்/மே மாதங்களில் ஆறு கட்டங்களாக நடந்த சட்டப்பேரவைத் தேர்தல்களில் மாபெரும் வெற்றி பெற்று 34 ஆண்டுகள் தொடர்ந்து ஆண்டுவந்த இடதுசாரி முன்னணி அரசினை வீழ்த்தியது. திரிணாமுல் காங்கிரசு 294 இடங்கள் உள்ள சட்டப்பேரவையில் 184 இடங்களைக் கைப்பற்றி உள்ளது. கூட்டணிக் கட்சியான காங்கிரசுடன் இணைந்து 227 இடங்களைப் பிடித்தது.
20 மே 2011 அன்று மம்தா பானர்ஜி மேற்குவங்க முதலமைச்சராகப் பொறுப்பேற்றார்.
# அகில இந்திய திரிணாமுல் காங்கிரசு

## மேற்கு வங்காள சட்டமன்றத் தேர்தல் (2011)

### மேற்கு வங்காள சட்டமன்றத் தேர்தல் (2016)

2016 ஏப்ரல்/மே மாதங்களில் ஆறு கட்டங்களாக நடந்த சட்டப்பேரவைத் தேர்தல்களில் திரிணாமுல் காங்கிரசு கட்சி **211** தொகுதிகளில் வென்று பெரும்பான்மையுடன் மீண்டும் ஆட்சி அமைக்கிறது. தொடர்ந்து இரண்டாவது முறையாக மம்தா பானர்ஜி மேற்குவங்க முதலமைச்சராகப் பொறுப்பேற்றார்.
# அகில இந்திய திரிணாமுல் காங்கிரசு

## மேற்கு வங்காள சட்டமன்றத் தேர்தல் (2021)

2021 மேற்கு வங்காள சட்டமன்றத் தேர்தலில் இக்கட்சி 47.94% வாக்குகள் பெற்று 213 சட்டமன்றத் தொகுதிகளைக் கைப்பற்றி ஆட்சி மூன்றாம் முறையாக ஆட்சி அமைத்தது.
# அகில இந்திய திரிணாமுல் காங்கிரசு

## நாடாளுமன்ற மக்களவைத் தேர்தல் (2019)

2019 நாடாளுமன்ற மக்களவைத் தேர்தலில் இக்கட்சி 22 மக்களவைத் தொகுதிகளில் வெற்றி பெற்றது.
# பத்மநாபன் பலராம்

**பத்மநாபன் பலராம்**(பி 1949), பெங்களூர் இந்திய அறிவியல் நிறுவனத்தின் தற்போதைய நெறியாளர் ஆவார்.
# பத்மநாபன் பலராம்

## கல்வி

பலராம், கான்பூர் இந்திய தொழில்நுட்ப நிறுவனத்தில் முதுநிலை அறிவியல் பட்டப்படிப்புக்கு முன் புணேவில் உள்ள பெர்கூசன் கல்லூரியில் இளநிலை அறிவியல் பட்டம் பெற்றார். பின்னர், கார்னிகே மெல்லான் பல்கலைகழகத்தில் முனைவர் பட்டம் பெற்றார். தன்னுடைய பின்முனைவர் பட்ட ஆராய்ச்சியை ஹார்வர்டு பல்கலைக்கழகத்தில் நோபல் பரிசு வென்ற ராபர்ட் வுட்வார்டுடன் பணியாற்றினார். பின்முனைவர் பட்டம் நிறைவு செய்துவிட்டு இந்தியா திரும்பி இந்திய அறிவியல் நிறுவனத்தில் மூலக்கூற்று உயிர்-இயற்பியல் பிரிவில் (Molecular Biophysics Unit) பேராசிரியராக பணியாற்றி வருகிறார்.
# பத்மநாபன் பலராம்

## வென்றுள்ள விருதுகள்

- பத்ம சிறீ
- சாந்தி ஸ்வரூப் பட்நாகர் விருது
# அமர் சோனர் பங்களா

**அமர் சோனர் பங்களா** (, *. ஆமார் ஸோனார் பா₃ங்லா*, ) என்பது வங்காளதேசத்தின் நாட்டுப்பண் ஆகும். அமர் சோனர் பங்களா எனத் தொடங்கும் இப்பாடலை 1906 ஆம் ஆண்டு இரவீந்திரநாத் தாகூர் எழுதியது. 1905 ஆம் ஆண்டு நடந்த வங்கப் பிரிவினைக்குப் பின் இப்பாடல் எழுதப்பட்டது. 1972 ஆம் ஆண்டு வங்காளதேசம் பாக்கித்தானிடமிருந்து விடுதலை பெற்றது. அப்போது இப்பாடலின் முதல் பத்து வரிகளைத் தமது நாட்டுப்பண்ணாக வங்கத்தேசம் அறிவித்தது. சன கண மன எனத் தொடங்கும் தாகூரின் பாடல் இந்தியாவின் நாட்டுப்பண் என்பது குறிப்பிடத்தக்கது.
# அமர் சோனர் பங்களா

## வரிகள்

| வங்க மொழியில் | தமிழ் ஒலிபெயர்ப்பு | தமிழ் மொழிபெயர்ப்பு |  |
| --- | --- | --- | --- |
| <poem></poem> | <poem></poem> | <poem></poem> | } |
# ஆர். வைத்தியநாதசுவாமி

**இராமசுவாமி எஸ். வைத்தியநாதசுவாமி** அல்லது பொதுவாக **ஆர். வைத்தியநாதசுவாமி** (*Ramaswamy S. Vaidyanathaswamy*, 1894 - 1960) சென்னைப் பல்கலைக்கழகத்தின் முதல் கணிதப் பேராசிரியர். அப்பதவி முதன்முதலில் 1919 இல் கணிதமேதை சீனிவாச ராமானுசனுக்காக உண்டாக்கப்பட்டும் அவருடைய உடல்நிலைக் குறைவினாலும் 1920இல் ஏற்பட்ட அவரது அகாலமரணத்தினாலும் அப்பதவியில் அவர் உட்காரவேயில்லை. வைத்தியநாதசுவாமியையும் சென்னை பல்கலைக்கழகம் 'ரீடர்' (Reader) பதவியில தான் வைத்திருந்தது. ஆனால் கணித வட்டாரங்களில் அவர் சென்னைப் பேராசிரியராகத்தான் புழங்கப்பட்டு வந்தார்.
# ஆர். வைத்தியநாதசுவாமி

## பிறப்பும் கல்வியும்

வைத்தியநாதசுவாமி அக்காலத்தில் ஆங்கிலேயர் ஆட்சியிலிருந்த சென்னை மாகாணத்தில் தஞ்சை மாவட்டத்தில் ஒரு கிராமத்தில் பிறந்தார். பள்ளிப் படிப்பை மாயவரத்திலும் (தற்கால மயிலாடுதுறையில்) சென்னையிலுள்ள பச்சையப்பன் உயர்நிலைப் பள்ளியிலும் முடித்துக்கொண்டு பிறகு சென்னை கிறிஸ்தவர் கல்லூரியிலும் மாகாணக் கல்லூரியிலும் படித்து முதுகலை (M.A.) பட்டம் பெற்றார். நான்கு ஆண்டுகள் சென்னைப் பல்கலைக் கழகத்தில் வடிவவியலில் ஆராய்ச்சி மாணவனாக இருந்தார். பிறகு சென்னை பல்கலைக் கழகத்தின் படிப்புதவிச்சம்பளம் பெற்று ஸ்காட்லந்து சென்று St. Andrews University இல் Ph.D., D.Sc. ஆகிய இருமுனைவர் பட்டங்களைப் பெற்றார். அப்பொழுது அவருடைய சமகாலத்திய கணித ஆராய்ச்சியாளர்கள்: காப்ஸன், எட்வர்ட்ஸ், மற்றும் ஹாப்ஸன். அவருடைய ஆசிரியர்கள்: டர்ன்புல், மற்றும் விட்டேகர்.
# ஆர். வைத்தியநாதசுவாமி

## முனைவர் பட்டத்திற்கான ஆய்வு

- "Binary and Double Binary Forms" என்ற தலைப்பில் அவர் செய்த ஆய்வு அவருக்கு Ph.D. பட்டத்தை அளித்தது.
- "Pedal correspondence, general (m,n) correspondence and mixed determinants" என்ற தலைப்பில் அவர் செய்த ஆய்வு அவருக்கு D.Sc. பட்டத்தை அளித்தது.
# ஆர். வைத்தியநாதசுவாமி

## தொழில்

- 1925: ஆராய்ச்சியாளர், சென்னைப் பல்கலைக்கழகம்.
- 1926 ஆசிரியர், வாராணசி இந்து பல்கலைக்கழகம்.
- 1927 - 1952 ஆசிரியர், பிற்பாடு ரீடர் (Reader), சென்னைப் பல்கலைக்கழகம்.
# ஆர். வைத்தியநாதசுவாமி

## கௌரவப்பணிகள்

- 1927-1950: ஆசிரியர், இந்தியக்கணிதக்கழகத்தின் Journal (Journal of the Indian Mathematical Society)
- 1940-1942 தலைவர், இந்தியக்கணிதக்கழகம்
# ஆர். வைத்தியநாதசுவாமி

## சாதனைகள்

- கணிதத்தில் ஒரு பெருந்தலை (சாம்பவான்). அவரிடத்தில் பயின்று உலகப்புகழ் பெற்றவர்கள் பலர். சிலருடைய பெயர்கள்:
- வி. கணபதி அய்யர் (அண்ணாமலைப் பல்கலைக்கழகம்)
- வி.எஸ். கிருஷ்ணன் (சென்னைப் பல்கலைக்கழகம்)
- கே.ஜீ. ராமநாதன் (T.I.F.R. Mumbai)
- பீ. கேசவ மேனன்
- கே. சந்திரசேகரன் (ஆந்திரா பல்கலைக்கழகம்)
- ஸீ. எஸ். வெங்கட்ராமன் (கேரளா பல்கலைக்கழகம்)
- எம்.வீ. சுப்பராவ் (ஆந்திரா பல்கலைக்கழகம்)
- வீ.கே. பாலசந்திரன் (சென்னைப்பல்கலைக்கழகம்)
- 91 கணித ஆய்வு வெளியீடுகள். இவை வடிவவியல், எண் கோட்பாடு, கணிதத்தருக்கம், இடவியல் முதலிய கணிதப் பிரிவுகளைச் சார்ந்தவை.
- அவருடைய ஆராய்ச்சி நூல்களில் மிக மிகப்புகழ் பெற்றது "The Theory of Multiplicative Arithmetic Functions" என்ற ஆய்வுமடல் 'Transactions of the American Mathematical Society' இல் வெளியிடப்பட்ட 80-பக்கம் கொண்ட ஆய்வுரை.
- புத்தகவடிவில் அவர் எழுதிய கணித நூல்கள்:
- A Memoir on Cubic Transformations associated with Desmic System, published by the Indian Mathematical Society
- General Topology என்ற் தலைப்புடன் 1947 இல் வெளியிடப்பட்ட நூல், பிற்பாடு செல்சீ பிரசுரிப்பாளர்களால் 1960 இல் மறுபதிப்பு செய்யப்பட்டது. அவருடைய இந்நூல் உலகத்திலேயே மூன்றாவதாக ஆங்கிலத்தில் இடவியலைப்பற்றி எழுதப்பட்டு உலகவழக்கில் புழங்கிய நூலாகும். மேல்நாட்டு இடவியல் வல்லுனர்களான எசு. லெஃவ்ழ்சிட்சு (S. Lefschetz), ஈ. மைக்கேல் (E. Michael) இருவரும் இந்நூலை மிக உயரத்தில் வைத்துப்பேசியதுண்டு.
- விருதுகள்:
- ஃவெல்லோ ஆஃவ் த ராயல் சொசைட்டி ஆஃவ் எடின்பர்கு (Fellow of the Royal Society of Edinburgh).
# ஆர். வைத்தியநாதசுவாமி

## இதர ஈர்ப்புகள்

கணிதத்தைத்தவிர கணிதம் போலவே அவரை ஆழமாக ஈர்த்த மூன்று துறைகள்:  
- வேதங்கள்
- அரவிந்தரின் முழுமையான யோகம். இதனில் அவரை ஒரு சான்றாளராகவே (authority) சொல்லலாம்.
- முத்துசாமி தீட்சிதரின் கிருதிகள்  
அவருடைய கணிதச்சொற்பொழிவுகளில் கூட இவைகளைக் கொண்டுவராமல் அவர் பேசியவை மிகசொற்பமானவையே.
# புனித ஜோக்கிம் மகா வித்தியாலயம்

இலங்கையில் இரத்தினபுரி நகரத்தில் இருந்து சுமார் 10 கிலோ மீட்டர் தூரத்தில் புனித ஜோக்கிம் தோட்டம் அமைந்துள்ளது. இத்தோட்டப்பகுதியிலேயே புனித ஜோக்கிம் மகா வித்தியாலயம் 1932 ஆண்டு 20 மாணவர்களுடன் உருவாக்கப்பட்டது. இப்பாடசாலையானது தாழ் நிலத் தேயிலைத் தோட்ட ஆராய்ச்சி நிலையத்திற்கு அருகில் அமைந்திருக்கின்றது. இப்பாடசாலையில் வள்ளுவரிற்கு சிலை அமைந்திந்தது சிறப்பாகும். 1997 ஆம் ஆண்டில் தரம் 9 வரை அமைந்திருந்த இப்பாடசாலையானது படிப்படியாக வகுப்புக்கள் உயர்த்தப்பட்டது. 2000 ஆம் ஆண்டு முதல் கல்விப் பொதுத் தராதரப் தேர்விற்கு மாணவர்கள் தோற்றினார்கள். ஆரம்பத்தில் ஒரு லயன் தொகுதியிலேயே இந்தப் பாடசாலை ஆரம்பிக்கப்பட்டது. பின்னர் மாணவர்கள் எண்ணிக்கை அதிகரிப்புக் ஏற்ப ஒரு கட்டடத் தொகுதி அமைக்கப்பட்டது பின்னர் மேலும் இரண்டு கட்டத்தொகுதிகள் அமைக்கப்பட்டு விரிவாக்கப்பட்டது. 2009 ஆம் ஆண்டின் படி இப்பாடசாலையின் அதிபராக ஜேசுப் பிள்ளை கடமையாற்றுகின்றார். 2009 ஆம் ஆண்டில் 342 மாணவர்கள் கல்வி பயில்வதுடன் இப்பாடசாலையில் 17 ஆசிரியர்கள் கடமையாற்றுகின்றனர்.
# புனித ஜோக்கிம் மகா வித்தியாலயம்

## குறிப்பிடத்தகவர்கள்

- பொன்னையா (முன்னாள் அதிபர்)
- என் தேவேரியம் (முன்னாள் அதிபர்)  
பரிசு, தினக்குரல் 01 மார்ச்2009
# செய்தி நிறுவனம்

செய்தித்தாள் நிறுவனங்கள் எவ்வளவு பெரியதாக இருந்தாலும் உலகம் முழுவதும் செய்தியாளர்கள் நியமித்து செய்தி சேகரிப்பது என்பது இயலாத செயல்தான். மேலும் அதற்கு அதிகச் செலவுகள் பிடிக்கும். இதுபோன்ற செய்தித்தாள்களுக்குச் செய்திகளைத் திரட்டித் தருவதற்கென்று தனிச் **செய்தி நிறுவனங்கள்** பல இருக்கின்றன. இந்தச் செய்தி நிறுவனங்கள் செய்தித்தாள் நிறுவனங்களிடமிருந்து குறிபிட்ட அளவு கட்டணங்களைப் பெற்றுக் கொண்டு செய்திகளை வழங்குகின்றன. இந்தச் செய்திநிறுவனங்கள் உலகம் முழுவதும் செய்தியாளர்களை வைத்துக் கொண்டும், பிற செய்தி நிறுவனங்களோடு தொடர்புகளை வைத்துக் கொண்டும் செய்திகளைச் சேகரித்து வழங்குகின்றன.
# செய்தி நிறுவனம்

## இவற்றையும் காண்க

- ராய்டெர்ஸ்
- அசோசியேட்டட் பிரெசு
# சுதந்திர எழுத்தாளர்

**சுதந்திர எழுத்தாளர்** என்பவர் எந்த ஒரு தனிச் செய்தித்தாளுடனோ, இதழுடனோ நேரிடையாகத் தம்மைக் கட்டுப்படுத்திக் கொள்ளாதவர். எந்த ஒரு தனி இதழ் நிறுவனத்திலும் பணியாளாக இல்லாமல், விரும்புகின்ற அனைத்து இதழ்களுக்கும் எழுதிக் கொண்டிருப்பவர். இவர்களுடைய எல்லா எழுத்துக்களும் வெளிவருமென்று கூற முடியாது. இவர் எழுத்துகளில் தரமானவற்றை, இதழ்கள் தங்கள் விருப்பத்திற்கும் தேவைக்கும் ஏற்பப் பயன்படுத்திக் கொண்டு அதற்கேற்ப பணத்தை அன்பளிப்பாக அளிக்கின்றன.
# தொழிற்சங்கம்

**தொழிற்சங்கம்** (பிரித்தானிய ஆங்கிலம் மற்றும் ஆஸ்திரேலிய ஆங்கிலம் – **trades union**), **தொழிலாளர் சங்கம்** (கனடிய ஆங்கிலம்:*labour union*) தங்களது தொழிலில் ஈடுபடுவோரிடையே ஒற்றுமையைப் பேணுதல், (சம்பளம், கூடுதல் பணிநேரக் கூலி, மருத்துவச்செலவுகள், ஓய்வுக்கால ஆதரவு போன்றவற்றில்) கூட்டு ஆதாயம் பெறுதல், ஓர் பணியை முடிக்க போதுமான வேலையாட்களை அமர்த்த முதலாளிகளிடையே வலியுறுத்துதல், பாதுகாப்பு நடவடிக்கைகளை எடுக்கத் தூண்டுதல், மேம்பட்ட பணியிடச் சூழலை ஏற்படுத்துதல் போன்ற பொது இலக்குகளை அடைவதற்காக ஒன்றுபட்ட தொழிலாளர்களின் அமைப்பாகும். தொழிற்சங்கம், தனது தலைவர்கள் மூலமாக, உரிமையாளர்களுடன் பேச்சு வார்த்தை நடத்தி கூட்டு பேரம் மூலம் தொழிலாளர் உடன்பாடுகளை ஏற்படுத்திக் கொள்கின்றனர். தொழிற்சங்கங்களின் முதன்மைக் குறிக்கோளாக "தங்கள் வேலைவாய்ப்பு நிலைகளை காப்பாற்றிக் கொள்வதும் மேம்படுத்திக் கொள்வதுமாகும்". இந்தக் குறிக்கோளில் ஊதியம், பணி விதிகள், முறையீடு செய்முறைகள், பணியெடுப்பு, பணிநீக்கம் மற்றும் பதவி உயர்வுக்கான விதிகள், பிற வசதிகள்,பணியிடப் பாதுகாப்பு மற்றும் கொள்கைகள் அடங்கும்.  
பொருளாதார சிக்கல்களாலும், வர்க்க முரண்பாடுகளாலும் தொழிலாளி வர்க்கத்தினரிடையே உருவாகும் வர்க்க உணர்வினாலும் உந்தப்படும் தொழிலாளர்களால் ஒவ்வொரு நாடுகளிலும் தொழிற்சங்கங்கள் தோன்றுகின்றன. இந்த தொழிற்சங்கங்கள் முதலாளிகளுக்கும் தொழிலாளிகளுக்குமிடையே ஏற்படும் தொழில் தகராறுகளில் தொழிலாளர் நலனுக்கு உதவுகின்றன. மேலும் தொழிலாளர்களுக்குக் கிடைக்க வேண்டிய கூலி, சலுகைகள் போன்றவற்றைப் பெற்றுத்தர தொழிற்சங்கங்கள் போராடுகின்றன. இந்த தொழிற்சங்கங்களில் பல ஏதாவதொரு அரசியல் கட்சியைச் சார்ந்து இருப்பதால் அந்த அரசியல் கட்சியின் அறிவுறுத்தலின்படி நடந்து கொள்ள வேண்டியிருக்கிறது. இதனால் தொழிலாளர்கள் பிரச்சனைகளில் சரியான தீர்வு என்பது இந்தியாவில் இப்போது கேள்விக்குறியதாகி விட்டது.
# தொழிற்சங்கம்

## தொழிற்சங்கங்கள் பட்டியல்

இந்தியாவிலுள்ள சில தொழிற்சங்க அமைப்புகள்  
- இந்திய தேசிய தொழிற்சங்கக் காங்கிரஸ் (INTUC) - இந்திய தேசிய காங்கிரஸ் கட்சியின் தொழிற்சங்க அமைப்பு
- இந்திய தொழிற் சங்க மையம் (CITU) - மார்க்சிஸ்ட் கம்யூனிஸ்ட் கட்சியின் தொழிற்சங்க அமைப்பு
- இரயில்வே தொழிலாளர்கள் சங்கம் (RMU) -
- தொழிலாளர் முன்னேற்ற சங்கம் (LPF) - திராவிட முன்னேற்றக் கழகம் கட்சியின் தொழிற்சங்க அமைப்பு
- ஒன்றுபட்ட தொழிலாளர் கூட்டமைப்பு(ULF)
- இந்து மஸ்தூர் சபா (HMS)
- பாரதிய மஸ்தூர் சங்கம் (BMS)
- தமிழ்நாடு ஓட்டுநர்கள் மற்றும் அமைப்புசாரா தொழிலாளர்கள் நலச்சங்கம்
- நாம் தமிழர் தொழிலாளர் தொழிற்சங்கம்
- இடது தொழிற்சங்க மையம் (LTUC)
- அகில இந்திய தொழிற்சங்கங்களின் மத்திய கவுன்சில் (AICCTU)
- அகில இந்திய தொழிற்சங்க காங்கிரஸ் (AITUC)
- சென்ட்ரல் ஆர்கனைஷேசன் ஆஃப் இந்தியன் ட்ரேட் யூனியன்ஸ் (COITU)
# வேலை நிறுத்தம்

**வேலை நிறுத்தம்** என்பது தொழிலாளர்கள் ஒன்று சேர்ந்து வேலையை நிறுத்தி வைத்தல் ஆகும். தொழிலாளர்களின் உரிமைகளையும் நலன்களையும் பாதுகாக்கத் தொழிலாளர்கள் பயன்படுத்தும் ஒரே ஆயுதம் வேலை நிறுத்தம் தான். தொழிலாளர்கள் வேலை நிறுத்தத்தின் மூலம் நிருவாகத்தைப் பணிய வைத்துத் தங்கள் கோரிக்கையை நிறைவேற்றிக் கொள்கிறார்கள். செருமனி, பிரான்சு போன்ற நாடுகளைப் போன்று இந்தியாவிலும் வேலை நிறுத்தம் செய்யும் உரிமை முழுமையானது அல்ல. ஒரு தொழிற்சாலையில் வேலை நிறுத்தம் செய்வதற்கு முன்பும், செய்யப்பட்ட பின்பும் கடைப்பிடிக்க வேண்டிய நிபந்தனைகளும் கட்டுப்பாடுகளும் அதிகமாக இருக்கின்றன. அவற்றைப் பின்பற்றாவிட்டால் வேலை நிறுத்தம் சட்டவிரோதமாகி விடும்.
# வேலை நிறுத்தம்

## வரையறை

இந்தியாவில் வேலை நிறுத்தம் என்பதைத் தொழிற்றகராறுகள் சட்டம் பிரிவு-இரண்டில் (கியூ) தொழிலாளர்கள் அனைவரும் ஒன்று சேர்ந்து வேலையை நிறுத்தி வைத்தல் அல்லது பொதுவான நோக்கத்துடன் திட்டமிட்டு வேலையைச் செய்ய மறுத்தல் என்று வரையறை செய்யப்படுகிறது. இதன்படி,
- தொழிலாளர்கள் அனைவரும் பொதுக்கருத்துடன் ஒன்று சேர்ந்து வேலையை நிறுத்தி இருக்க வேண்டும் அல்லது வேலை செய்ய மறுத்திருக்க வேண்டும்.
- வேலை நிறுத்தம் செய்யும் தொழிலாளர்கள் அந்தத் தொழிற்சாலையில் வேலை செய்பவர்களாக இருக்க வேண்டும்.
- வேலை செய்ய மறுப்பது தொழிலாளர்களின் திட்டமிட்ட கூட்டுச் செயலாக இருக்க வேண்டும்.
- வேலை நிறுத்தம் என்பது தொழிலாளர்கள் செய்யும் வேலையுடன் தொடர்புடையதாக இருக்க வேண்டும்.
# வேலை நிறுத்தம்

## வேலை நிறுத்த வகைகள்

வேலை நிறுத்தத்திற்கென்று குறிப்பிட்ட வகைகள் எதுவுமில்லை. இருப்பினும் தொழிலாளர்கள் தங்களது கோரிக்கைகளை நிறைவேற்றுவதற்காகச் சூழ்நிலைக்குத் தகுந்தவாறு பல வழிமுறைகளைக் கையாளுகின்றனர். இதனடிப்படையில் வேலை நிறுத்தம் கீழ்க்காணும் வகைகளாகப் பிரிக்கப்படுகிறது.
# வேலை நிறுத்தம்

## வேலை நிறுத்த வகைகள்

### பொது வேலை நிறுத்தம்

நாடு முழுவதும் அல்லது மாநிலம் முழுவதும் ஒரே தொழிலில் ஈடுபட்டிருக்கும் தொழிலாளர்கள் அனைவரும் தங்களின் பொதுவான கோரிக்கைகளை வலியுறுத்தி ஒரே நேரத்தில் செய்யும் வேலை நிறுத்தம் பொது வேலை நிறுத்தம் எனப்படுகிறது.
# வேலை நிறுத்தம்

## வேலை நிறுத்த வகைகள்

### அடையாள வேலை நிறுத்தம்

தொழிலாளர்கள் தங்கள் கோரிக்கைகளைக் கண்டு கொள்ளாமல் இருக்கும் நிருவாகங்களுக்குத் தங்களின் ஒற்றுமையை உணர்த்துவதற்காகவும், தங்கள் கோரிக்கைகளைத் தொடர்ந்து கவனிக்காமல் விட்டால் தொடர் வேலை நிறுத்தம் செய்யப்போவதன் அடையாளமாகவும் ஒரு நாள் முழுவதும் அல்லது ஒரு மாற்று முறையில் மட்டும் வேலை நிறுத்தம் செய்வது அடையாள வேலை நிறுத்தம் எனப்படுகிறது.
# வேலை நிறுத்தம்

## வேலை நிறுத்த வகைகள்

### உள்ளிருப்பு வேலை நிறுத்தம்

தொழிற்சாலைக்கு உள்ளே இருந்து கொண்டு வேலை செய்ய மறுக்கும் நிலைக்கு உள்ளிருப்பு வேலை நிறுத்தம் என்று பெயர்.
# வேலை நிறுத்தம்

## வேலை நிறுத்த வகைகள்

### அனுதாப வேலை நிறுத்தம்

ஒரு தொழிற்சாலையில் வேலை செய்யும் தொழிலாளர்கள் மற்றொரு தொழிற்சாலையில் நடக்கும் வேலை நிறுத்தத்திற்கு ஆதரவு தெரிவித்து தொழிலாளி வர்க்கத்தின் ஒற்றுமையை வெளிப்படுத்தும் விதமாக ஒரு நாள் அடையாள வேலை நிறுத்தம் செய்வது அனுதாப வேலை நிறுத்தம் எனப்படுகிறது.
# வேலை நிறுத்தம்

## வேலை நிறுத்த வகைகள்

### உண்ணாவிரதப் போராட்டம்

தொழிலாளர்கள் தங்கள் கோரிக்கைகளை வலியுறுத்தி அமைதியான முறையில் உண்ணாவிரதம் இருந்து கோரிக்கைகளை நிறைவேற்றுவது உண்ணாவிரதப் போராட்டம் எனப்ப்டுகிறது.
# வேலை நிறுத்தம்

## வேலை நிறுத்த வகைகள்

### சட்டப்படியான வேலையை மட்டும் செய்யும் போராட்டம்

சாதாரணமாகத் தொழிலாளர்கள் தங்கள் வேலையைச் செய்யும்போது அதனோடு தொடர்புடைய மற்ற வேலைகளையும் செய்வார்கள். ஆனால் இவ்வகையான வேலை நிறுத்தத்தின் போது தங்களுக்கு இடப்பட்ட சட்டப்படியான வேலையை மட்டும் அவர்கள் செய்வதால் வேலை தாமதமாகி உற்பத்திக் குறைவு ஏற்படுகிறது. இவ்வகை வேலை நிறுத்தம் பொதுப்பணிகளில் அதிகம் நடைபெறும்.
# வேலை நிறுத்தம்

## வேலை நிறுத்த வகைகள்

### முற்றுகைப் போராட்டம்

தொழிலாளர்கள் தங்கள் கோரிக்கைகள் நிறைவேறும்வரை அந்நிறுவனத்தின் முதலாளி அல்லது நிருவாகியை ஓரிடத்திலிருந்து செல்ல விடாமல் தடுத்து அவரைச் சுற்றி அமர்ந்து முற்றுகையிடுவதாகும். ஆனால், இது ஒரு நபரை அவருடைய பணியைச் செய்யவிடாமல் சட்டவிரோதமாகத் தடுத்துச் சிறை வைப்பது போன்றதாகக் கருதப்படுவதால் இது சட்டத்தின் மூலம் தண்டிக்கக்கூடியதாகவும் இருக்கிறது.
# வேலை நிறுத்தம்

## வேலை நிறுத்த உரிமையின் மீதான கட்டுப்பாடுகள்

இந்தியாவில் வேலை நிறுத்தம் செய்யும் உரிமை முழு உரிமையுடையது அல்ல. 1947ஆம் ஆண்டு தொழிற்றகராறுகள் சட்டம் வேலை நிறுத்தத்தின் மீது சில கட்டுப்பாடுகளை விதிக்கிறது. வேலை நிறுத்தம் கட்டுப்பாடுகளின்றி இருந்தால் நாட்டின் தொழில் அமைதி பாதிக்கப்பட்டு உற்பத்தி குறைந்து போகக் கூடும் எனும் அச்சமே இக்கட்டுப்பாடுகளை விதிப்பதற்கான காரணம். தொழிற்றகராறுகள் சட்டம் வேலை நிறுத்தத்தின் மீது பொதுவாகச் சில கட்டுப்பாடுகளை விதித்தாலும், பொதுப் பயன்பாட்டுப் பணிகளில் ஈடுபடும் தொழிலாளர்கள் வேலை நிறுத்தத்தில் செல்வதற்கு சில கூடுதல் நிபந்தனைகளை விதிக்கிறது.
# வேலை நிறுத்தம்

## வேலை நிறுத்த உரிமையின் மீதான கட்டுப்பாடுகள்

### பொதுப் பயன்பாட்டுப் பணிகளில் கட்டுப்பாடுகள்

பொதுப் பயன்பாட்டுப் பணிகளில் ஈடுபடும் தொழிலாளர்கள் வேலை நிறுத்தத்தில் செய்வதற்கு முன்பு சில நடைமுறைகளைக் கடைப்பிடிக்க வேண்டும். அவை.
1. வேலை நிறுத்தம் செய்வதற்கு ஆறு வாரங்களுக்கு முன்பாக அது குறித்த அறிவிப்பு ஒன்றை நிருவாகத்திடம் அளிக்க வேண்டும்.
1. இத்தகைய அறிவிப்புத் தந்து 14 நாட்கள் முடிவதற்கு முன்னரே வேலை நிறுத்தத்தில் செல்லக் கூடாது.
1. அந்த அறிவிப்பில் வேலை நிறுத்தம் செய்யப் போவதாகக் குறிப்பிட்ட நாளுக்கு முன்னதாக வேலை நிறுத்தம் செய்யக்கூடாது.
1. ஒரு கோரிக்கை குறித்துச் சமரச நடவடிக்கை நிலுவையில் இருக்கும்போது அல்லது அந்தச் சமரச உரையாடல் முடிந்து ஏழு நாட்களுக்குள்ளாக, அதே கோரிக்கை குறித்து வேலை நிறுத்தம் செய்யக் கூடாது.
# வேலை நிறுத்தம்

## வேலை நிறுத்த உரிமையின் மீதான கட்டுப்பாடுகள்

### பொதுப் பயன்பாட்டுப் பணிகளில் கட்டுப்பாடுகள்

#### சட்டவிரோதமான வேலை நிறுத்தம்

மேற்காணும் நான்கு நிபந்தனைகளில் ஒன்றை மீறினாலும் அது பொதுப் பயன்பாட்டுப் பணிகளில் சட்டவிரோதமான வேலை நிறுத்தம் என்றாகி விடும்.
# வேலை நிறுத்தம்

## வேலை நிறுத்த உரிமையின் மீதான கட்டுப்பாடுகள்

### பிற தொழில்களில் கட்டுப்பாடுகள்

பொதுப்பயன்பாட்டுப் பணிகள் தவிர இதர தொழில்களில் ஈடுபடும் தொழிலாளர்கள் எவ்வித அறிவிப்பும் தராமல் தாமாகவே வேலை நிறுத்தத்தில் ஈடுபடலாம். ஆனால் அது கீழ்க்கண்ட நிபந்தனைகளுக்கு உட்பட்டதாக இருக்க வேண்டும்.  
1. சில கோரிக்கைகள் குறித்துச் சமரச நடவடிக்கைகள் நிலுவையில் இருக்கும்போது அல்லது அவை முடிவு செய்யப்பட்டு ஏழு நாட்கள் நிறைவடையும் முன்பாக வேலை நிறுத்தம் செய்யக் கூடாது.
1. தொழிலாளர் நீதிமன்றம், தொழில் தீர்ப்பாயம், தேசியத் தீர்ப்பாயம், இசைவுத் தீர்ப்பாயம் ஆகியவற்றில் வழக்கு நிலுவையில் இருக்கும்பொழுது அல்லது அவை முடிவுக்கு வந்து இரு மாதங்கள் நிறைவடையும் முன்பாக அதே கோரிக்கைகளுக்காக வேலை நிறுத்தத்தில் செல்லக் கூடாது.
1. வேலை நிறுத்தக் கோரிக்கைகள் குறித்து அத்தொழிலாளர்களைக் கட்டுப்படுத்தும் உடன்பாடுகள் அல்லது முடிவுகள் ஏதேனும் ஏற்பட்டு அது செயலில் இருக்குமானால் அத்தொழிலாளர்கள் அதே கோரிக்கைகளுக்காக மீண்டும் வேலை நிறுத்தம் செய்யக் கூடாது.
# வேலை நிறுத்தம்

## வேலை நிறுத்த உரிமையின் மீதான கட்டுப்பாடுகள்

### பிற தொழில்களில் கட்டுப்பாடுகள்

#### சட்டவிரோதமான வேலை நிறுத்தம்

மேற்கண்ட நிபந்தனைகள் மீறப்படும்போது அத்தகைய வேலை நிறுத்தம் சட்டவிரோத வேலை நிறுத்தம் என்றாகி விடும்.
# வேலை நிறுத்தம்

## சட்டவிரோத வேலை நிறுத்தத்தின் விளைவுகள்

1. சட்ட விரோதம் என அறிவிக்கப்பட்ட வேலை நிறுத்தத்தில் ஈடுபட்ட தொழிலாளர்கள் அந்த வேலை நிறுத்தக் காலத்திற்கு உரிய சம்பளம் பெறத் தகுதியற்றவர்களாகின்றனர்.
1. நிருவாகம் சட்டவிரோதமான வேலை நிறுத்தத்தில் ஈடுபடும் தொழிலாளர்கள் மீது ஒழுங்கு நடவடிக்கை எடுக்கலாம்.
1. சட்டவிரோதமான வேலை நிறுத்தத்தின் போது வேலை செய்து கொண்டிருக்கும் தொழிலாளர்களைத் தடுக்கும் நோக்குடன் வன்முறையில் ஈடுபடும் தொழிலாளர்களை நிருவாகம் வேலை நீக்கம் செய்யலாம்.
1. சட்ட விரோத வேலை நிறுத்தத்தில் ஈடுபட்ட தொழிற்சங்கம் தனக்கு வழங்கப்பட்ட சட்டப் பாதுகாப்புகளை இழந்து விடாது.
1. சட்ட விரோத வேலை நிறுத்தத்தில் ஈடுபட்ட காரணத்தினால் மட்டுமே தொழிலாளி-முதலாளி உறவு முடிவுக்கு வந்து விடாது.
# வேலை நிறுத்தம்

## இதையும் பார்க்க

- கதவடைப்பு
# தூய்மையாக்கல்

**தூய்மையாக்கல்** என்பது அழுக்கை, அல்லது வேண்டாத சேர்வையை நீக்குதல் ஆகும். இதை சுத்தமாக்கல், துப்பரவாக்கல் என்றும் கூறுவர்.  
தனிமனிதர்கள், வீடு, பணியிடம், வீதி, மருத்துவமனை, ஆறு, கடல், சுற்றாடல் என எல்லாம் தூய்மையாக இருப்பது அவற்றின் நலமான இருத்தலுக்கும் இயக்கத்துக்கும் அவசியமாகும்.
# ஆளுமை

**ஆளுமை** என்பது என்ன என்பது பற்றி உறுதியான எல்லோராலும் ஏற்றுக் கொள்ளப்பட்ட வரையறை இல்லை. உளவியல் நோக்கில் ஆளுமை என்பது ஒருவரின் ஒழுங்கமைந்த, இயங்கியல் பண்புகளும், அவை தோற்றுவிக்கும் தோரண நடத்தைகள், உணர்வுகள், சிந்தனைகளையும் குறிக்கிறது. பொது வழக்கில் ஆளுமை என்பது ஒருவரின் வெளித் தோற்றத்தைப் பெரிதும் குறிக்கிறது. ஆளுமை என்பதைச் சுருக்கமாக "ஒருவரைத் தனித்துவமானவராக ஆக்கும் எண்ணங்கள், உணர்வுகள், நடத்தைகள் என்பவற்றாலான ஒன்று" என வரையறுக்கலாம். அத்துடன் ஆளுமை ஒருவரின் உள்ளிருந்து உருவாகி அவருடைய வாழ்க்கைக் காலம் முழுதும் சீராக அமைகின்றது.
# ஆளுமை

## சொல்லும் கருத்தாக்கமும்

ஆளுமை என்னும் தமிழ்ச் சொல் "பர்சனாலிட்டி" (Personality) என்னும் ஆங்கிலச் சொல் குறிக்கும் கருத்துருவைக் குறிக்க ஏற்பட்டது. இலத்தீன் மொழியில் "பர்சனா" (persona) என்பது 'மறைப்பு', 'முகமூடி' என்னும் பொருள் தருவது. எனவே ஆளுமை என்பது "ஒருவர் அணிந்திருக்கும் முகமூடி" என்னும் கருத்துருவின் அடிப்படையைக் கொண்டுள்ளது.
# ஆளுமை

## ஆளுமையின் கூறுகள்

ஆளுமையின் அடிப்படையாக அமையும் சில இயல்புகள் இனங் காணப்பட்டுள்ளன. அவையாவன:  
- **சீராக இருத்தல்** - தனியாட்களின் நடத்தையில் ஒழுங்கும் சீர்த்தன்மையும் காணப்படுகின்றது. குறிப்பாகப் பல்வேறு நிலைமைகளில் ஒரே மாதிரியாகவே ஒருவர் செயல்படுவதும் தெரிகிறது.
- **உளவியல், உடலியல் என்பவை சார்ந்து அமைதல்** - ஆளுமை என்பது ஒரு உளவியல் உருவாக்கம் ஆகும். எனினும், உடலியல் செயல்முறைகள், தேவைகள் என்பவையும் இதைப் பாதிப்பதாக ஆய்வுகள் காட்டுகின்றன.
- **நடத்தைகளையும், செயல்களையும் பாதித்தல்** - ஆளுமை என்பது ஒருவர் எவ்வாறு சூழலுக்கு ஏற்ப நடந்துகொள்கிறார் என்பது மட்டுமன்றி, ஒரு குறிப்பிட்ட முறையில் அவர் நடந்துகொள்வதற்கும் காரணமாக அமைகின்றது.
- **பன்முக வெளிப்பாடு** - ஆளுமை என்பது ஒருவருடைய நடத்தை மூலம் மட்டும் வெளிப்படுவதில்லை. அது, அவருடைய எண்ணங்கள், உணர்வுகள், நெருக்கமான உறவுகள், பிற சமூகத் தொடர்பாடல்கள் போன்றவற்றிலும் வெளிப்படுகின்றது.
# ஆளுமை

## ஆளுமைக் கோட்பாடுகள்

ஆளுமை பற்றியும் அது உருவாகும் விதம் குறித்தும் பலவகையான கோட்பாடுகள் முன்வைக்கப்பட்டுள்ளன. பல்வேறுபட்ட சிந்தனைக் குழுக்கள் இவ்வாறான கோட்பாடுகளின் உருவாக்கத்துக்குக் காரணமாக அமைந்தன. ஆளுமை குறித்த முக்கிய கோட்பாட்டு வகைகளாகப் பின் வருவனவற்றைக் குறிப்பிடலாம்.
- **வகைக் கோட்பாடுகள்** - இவை ஆளுமை குறித்த தொடக்ககாலக் கோட்பாடுகளாகும். இக் கோட்பாடுகள் ஒரு குறிக்கப்பட்ட எண்ணிக்கையான ஆளுமை வகைகளே உள்ளதாகக் கூறின. அத்துடன், இவை உயிரியல் காரணங்களால் உருவாவதாகவும் கருதப்பட்டது.
- **இயல்புக் கோட்பாடுகள்** - இக் கோட்பாடுகள் ஆளுமையை, மரபியல் அடிப்படையிலான உள்ளார்ந்த இயல்புகளின் விளைவாக நோக்கின.
- **உள இயக்கவியல் கோட்பாடுகள்** - இவை ஆளுமை மீது நனவிலித் தன்மையின் செல்வாக்குக்கு அதிக அழுத்தம் கொடுத்தன. இக் கோட்பாடுகளில் பெரும்பாலும் சிக்மண்ட் பிராய்ட் செய்த ஆய்வுகளின் செல்வாக்குக் காணப்படுகின்றது.
- **நடத்தைக் கோட்பாடுகள்** - தனியாளுக்கும், சூழலுக்கும் இடையிலான இடைவினைகளின் விளைவே ஆளுமை என இக் கோட்பாடுகள் கருதுகின்றன. இக் கோட்பாடுகள் அளக்கக்கூடியவையும் கவனிக்கத் தக்கவையுமான நடத்தைகளை மட்டுமே கருத்துக்கு எடுக்கின்றன. எண்ணங்கள், உணர்வுகள் போன்ற உளம் சார்ந்த விடயங்களை இவை கவனத்திற் கொள்வதில்லை.
- **மனிதநலக் கோட்பாடுகள்** - இக் கோட்பாடுகள், ஆளுமையின் உருவாக்கத்தில் கட்டற்ற தன்விருப்பு, தனிமனிதப் பட்டறிவு என்பவற்றுக்கு அழுத்தம் கொடுக்கின்றன.
# தேவாங்கர்

**தேவாங்கர்** (*Devangar*) (பரவலாக அறியப்படுவது **தேவாங்க செட்டியார்**) எனப்படுவோர் தமிழ்நாட்டில், கன்னடம் மற்றும் தெலுங்கு மொழியை தாய்மொழியாக கொண்டு வாழுகின்ற ஓர் இனக்குழுவினர் ஆவர். இவர்கள் **சேடர்** , **சேணியர்** எனும் பெயர்களிலும் அழைக்கப்படுகின்றனர். இவர்கள் தமிழ்நாடு அரசு இடவொதுக்கீட்டுப் பட்டியலில் பிற்படுத்தப்பட்ட வகுப்பினர் பட்டியலில் சேர்க்கப்பட்டிருக்கின்றனர். தமிழ்நாட்டில் இச்சமுதாயத்தினர் தேனி, தூத்துக்குடி, மதுரை, விருதுநகர், திண்டுக்கல், கோயம்புத்தூர், கரூர், தஞ்சாவூர், திருச்சி, சிதம்பரம், தென்காசி, சேலம், குமாரபாளையம் மற்றும் திருப்பூர் ஆகிய நகரங்களில் அதிக அளவில் வசிக்கின்றனர்.
# தேவாங்கர்

## தேவாங்கர்- விளக்கம்

சிலப்பதிகாரத்தில் (14:108) இடம்பெற்றுள்ள, *வங்க ஈட்டத்துத் தொண்டியோர் இட்ட அகிலும் துகிலும்* என்ற வரியிலுள்ள "துகில்'' என்பதன் வகைகளுள் ‘தேவாங்கம்' என்ற வகையினை உரையாசிரியர் குறிப்பிட்டுள்ளார். (பக்கம். 378, சிலப்பதிகார மூலமும் அரும்பத உரையும் அடியார்க்கு நல்லார் உரையும் - உ.வே.சா. நூலகப் பதிப்பு, 1976.) இது வேலைப்பாடமைந்த துகில்வகை எனப் பிங்கல நிகண்டால் அறியலாம். அங்கப் போர்க் காட்சிகள் வரையப்பட்ட பட்டுத் துணியே தேவாங்கம் எனப்பட்டது என்றும், இத்தகைய நெசவு வேலை செய்தோர் தேவாங்கர் என அழைக்கப்படுகின்றனர்.
# தேவாங்கர்

## திருமண உறவுகள்

இந்தியாவில், கருநாடக மாநிலத்தில் வாழ்ந்து வந்த *தேவாங்கர்* சமூகத்தினர் தொழில் நிமித்தமாக தமிழ்நாடு, கேரளா மற்றும் ஆந்திரா மாநிலங்களுக்கு இடம் பெயர்ந்தனர். நெசவுத் தொழிலை தங்களது குலத்தொழிலாகக் கொண்ட இவர்கள் தாங்கள் சென்று குடியேறிய இடங்களில் குழுக்களாக வசித்து வந்தனர். தமிழ்நாட்டில் குடியேறிய இந்தக் குழுக்கள் 213 வம்சங்களாக பிரிக்கப்பட்டு, இந்த வம்சத்தின் அடிப்படையில் திருமண உறவுகளை ஏற்படுத்திக் கொள்கின்றனர்.
# தேவாங்கர்

## செளடேஸ்வரி அம்மன் கோவில்

இந்து சமயத்தின் சைவம், வைணவம் என்கிற இரு பிரிவுகளில் தங்கள் தெய்வ வழிபாட்டு முறைகளைக் கடைப்பிடித்து வந்தாலும் அனைவருக்கும் பொதுவாக ஸ்ரீஇராமலிங்க செளடேஸ்வரி அம்மன் கோவில் அமைத்து வழிபட்டு வருகின்றனர்.
# தேவாங்கர்

## இடம் பெயர்ந்தது ஏன்?

கருநாடகா மாநிலத்தைப் பூர்வீகமாகக் கொண்ட இவர்கள் தமிழ்நாட்டுக்கு ஏன் இடம் பெயர்ந்து வந்தார்கள் என்பது குறித்து இவர்களது கோயில் விழாக்களில் பெரியவர்கள் பாடும் பாடல்களில் விளக்கம் காணப்படுகிறது. இந்தப் பாடல்களில் இவர்கள் கர்நாடகாவில் கட்டாய மதமாற்றத்திற்கு உட்படுத்தப்பட்டதாகவும் அதிலிருந்து தங்களை விடுவித்துக் கொள்ள தமிழ்நாட்டில் தஞ்சமடைந்து விட்டதாகவும் பாடல் உள்ளது. இதில் அவர்களது முன்னோர் பாதிக்கப்பட்ட கதையும் விளக்கப்படுகிறது.
# தேவாங்கர்

## சுங்குடிச் சேலைகள்

நெசவுத் தொழிலை முக்கியத் தொழிலாகக் கொண்ட இச்சமூகத்தினர் சுங்கடி சேலைகள், பட்டுச் சேலைகள் நெசவு செய்வதில் அதிகத் திறனுடையவர்கள். திண்டுக்கல் மாவட்டம் சின்னாளப்பட்டியிலுள்ள இந்த சமுதாயத்தினர் நெய்த சுங்குடி சேலைகள், சின்னாளப்பட்டிப் பட்டுச் சேலைகள் உலக அளவில் முக்கியத்துவம் பெற்றவை. இன்று எந்திர நெசவுகள் வந்துவிட்ட பின்பு சின்னாளப்பட்டியில் நெசவுத் தொழில் வீழ்ச்சியடைந்து போய்விட்டது.
# தேவாங்கர்

## குறிப்பிடத்தக்க நபர்கள்

- கோயம்புத்தூரைச் சேர்ந்த தமிழறிஞர் கோவைக்கிழார் எனும் இராமச்சந்திரன் செட்டியார்
- பிரபல தமிழ் கிரைம் நாவலாசிரியர் ராஜேஷ் குமார்.
- சர். பிட்டி தியாகராயர், சென்னையின் முதல் மேயர் - திராவிட கட்சிகளின் ஆரம்பமான நீதிக்கட்சியின் தலைவர்.
# தேவாங்கர்

## அரசியல் பங்களிப்புகள்

- எம். டி. இராமசாமி செட்டியார் (ஃபார்வர்ட் ப்ளாக்) - முன்னாள் அருப்புக்கோட்டை நாடாளுமன்ற உறுப்பினர்.
- சௌடி சுந்தர பாரதி (ஃபார்வர்ட் ப்ளாக்) - முன்னாள் அருப்புக்கோட்டை சட்டமன்ற உறுப்பினர்.
- எஸ். லட்சுமணன் (தி.மு.க)- போடிநாயக்கனூர் சட்டமன்றத் தொகுதியின் முன்னாள் உறுப்பினர்.
- ராமதாஸ் (அ.தி.மு.க)- போடிநாயக்கனூர் சட்டமன்றத் தொகுதியின் முன்னாள் உறுப்பினர்.
- சிவப்பிரகாசம் ( தி.மு.க)- அருப்புக்கோட்டை நகர்மன்ற தலைவர்.
- விஜயகுமார் (அ.தி.மு.க)- அருப்புக்கோட்டை சட்டமன்றத் தொகுதியின் முன்னாள் உறுப்பினர்.
- அனகாபுத்தூர் இராமலிங்கம் - முன்னாள் சட்டமன்ற மேலவை உறுப்பினர்,அதிமுக நிறுவனர்
- சவுண்டப்பன் (அ.தி.மு.க)- சேலம் மேயர்.
# தேவாங்கர்

## கல்வி நிறுவனங்கள்

தேவாங்கர் சமுதாய அமைப்புகள் மற்றும் தேவாங்கர் சமுதாயத்தைச் சேர்ந்த தனிப்பட்ட நபர்களின் நிர்வாகத்தின் கீழுள்ள சில கல்வி நிறுவனங்கள்  
- பழனியப்பா நினைவு மேல்நிலைப்பள்ளி, பழனிசெட்டிபட்டி, தேனி
- சௌடாம்பிகா தொழில்நுட்பக் கல்லூரி, அருப்புக்கோட்டை
- சௌடாம்பிகா பொறியியல் கல்லூரி, அருப்புக்கோட்டை
- தேவாங்கர் மேல்நிலைப்பள்ளி (அருப்புக்கோட்டை)
- தேவாங்கர் பல்தொழில்நுட்பக் கல்லூரி, தேவதானப்பட்டி
- தேவாங்கர் மேனிலைப்பள்ளி (நீராவி)
- எஸ். வி. வி. கெ. வீரப்பா வித்யாலயா மேனிலைப்பள்ளி (குல்லூர்சந்தை - விருதுநகர் மாவட்டம்)
- தேவாங்கர் மேனிலைப் பள்ளி,(சின்னாளப்பட்டி, திண்டுக்கல் மாவட்டம்)
- தேவாங்கர் மகளிர் உயர்நிலைப் பள்ளி,(சின்னாளப்பட்டி, திண்டுக்கல் மாவட்டம்)
- சேலம் சௌடேஸ்வரி கல்லூரி, சேலம்
- தேவாங்கர் மகளிர் மேனிலைப்பள்ளி (அருப்புக்கோட்டை)
- தேவாங்கர் நகர நடு நிலைப்பள்ளி (அருப்புக்கோட்டை)
- தேவாங்கர் நடு நிலைப்பள்ளி (அருப்புக்கோட்டை)
- தேவாங்கர் கலை கல்லூரி (அருப்புக்கோட்டை)
# தொல்லியல் அருங்காட்சியகம், சிறீ சூரியபாகர்

**தொல்லியல் அருங்காட்சியகம், சிறீ சூரியபாகர்**, இந்தியாவின் அசாம் மாநிலத்தில் உள்ள கோவல்பாரா மாவட்டத்தில் உள்ளது. பிரமபுத்திரா பள்ளத்தாக்குப் பகுதியில் உள்ள கோவல்பாரா நகரில் இருந்து சுமார் 14 கிலோமீட்டர் தொலைவில் உள்ள சிறீ சூரியபாகர் என்னும் இடத்தில் இந்த அருங்காட்சியகம் அமைந்துள்ளது. இப்பகுதியில் இடம்பெற்ற தொல்லியல் ஆய்வுகளின் மூலம் பெறப்பட்ட பொருட்களைக் காட்சிக்கு வைப்பதற்காக இந்த அருங்காட்சியகம் அமைக்கப்பட்டது. இது மூன்று காட்சிக்கூடங்களாகப் பிரிக்கப்பட்டுள்ளது.  
சிறீ சூரியபாகரில் பிராமணிய, பௌத்த, சமண மதங்களைச் உரியனவும், கிறித்தவ காலத் தொடக்கத்திலிருந்து கி.பி. 12 ஆம் நூற்றாண்டு வரையிலான காலப்பகுதிகளைச் சேர்ந்த பல பாறைச் சிற்பங்கள் காணப்படுகின்றன. இப்பகுதியில் செய்யப்பட்ட அகழ்வாய்வுகள் மூலம் கிபி ஆறாம் நூற்றாண்டுக்கும் 12 ஆம் நூற்றாண்டுக்கும் இடைப்பட்ட காலத்தைச் சேர்ந்த இரண்டு கோயில்கள் கண்டுபிடிக்கப்பட்டுள்ளன. இவற்றிலிருந்து களிமண், கல் முதலியவற்றால் செய்யப்பட்ட பல தொல்பொருட்கள் கிடைத்துள்ளன. இவற்றுள் மகிசாசுரமர்த்தனி சிற்பம்; கீர்த்திமுகர், வித்தியாதரர் போன்ற உருவங்கள் செதுக்கிய கட்டிடக் கூறுகளும் குறிப்பிடத் தக்கவை.
# தொல்லியல் அருங்காட்சியகம், தானேசர்

**தொல்லியல் அருங்காட்சியகம், தானேசர்** இந்தியாவின் அரியானா மாநிலத்தில் தானேசர் என்னும் இடத்தில் உள்ள சேக் சில்லியின் கல்லறைத் தொகுதியில் உள்ளது. இந்த அருங்கட்சியகம் குருச்சேத்திரம், பகவன்புரா ஆகிய இடங்களில் மேற்கொள்ளப்பட்ட அகழ்வாய்வுகளின் போது கிடைத்த தொல்பொருட்களைக் காட்சிக்கு வைப்பதற்காக அமைக்கப்பட்டது. இங்கே குருசேத்திராவுக்கும், பகவன்புராவுக்கும் தனித்தனியாக இரண்டு காட்சிக்கூடங்கள் உள்ளன.  
குருசேத்திராக் காட்சிக்கூடத்தில் அகழ்வாய்வின்போது அறியப்பட்ட ஆறு காலப்பகுதிகளையும் சேர்ந்த தொல்பொருட்கள் காட்சிக்கு வைக்கப்பட்டுள்ளன. இவை, குசாணர் காலம் (கிபி 1 - 3 ஆம் நூற்றாண்டு), குப்தர் காலம் (கிபி 4 - 6 ஆம் நூற்றாண்டு), வர்தனர் காலம் (கிபி 6 - 7 ஆம் நூற்றாண்டு), இராசபுத்திரர் காலம் (கிபி 8 - 12 ஆம் நூற்றாண்டு) ஆகிய காலப்பகுதிகளுக்குள் அடங்குவனவாகும். இங்குள்ளவற்றில் முத்திரைகள், களிமண் உருவங்கள், அணிகலன்கள், வாள்கள் என்பன குறிப்பிடத்தக்கவை.  
பகவன்புராக் காட்சிக்கூடத்தில் வைக்கப்பட்டுள்ள பொருட்கள் பகவன்புராப் பகுதியில் இடம்பெற்ற அகழ்வாய்வுகளின்போது பெறப்பட்டவை. பகவன்புரா சரசுவதி ஆற்றின் வலது கரையில் குருசேத்திராவில் இருந்து 24 கிலோமீட்டர் தொலைவில் அமைந்துள்ளது. இது ஒரு அரப்பா நாகரிகக் களமாகும். இங்கே இரண்டு விதமான பண்பாடுகள் காணப்பட்டன. இவை பிந்திய அரப்பா பண்பாடும், நிறந்தீட்டிய சாம்பல் மட்பாண்டப் பண்பாடும் ஆகும்.
# தொல்லியல் அருங்காட்சியகம், சந்திரகிரி

**தொல்லியல் அருங்காட்சியகம், சந்திரகிரி** இந்தியாவின் ஆந்திரப் பிரதேச மாநிலத்தின் சித்தூர் மாவட்டத்தில் உள்ள புகழ்பெற்ற வைணவக் கோயில் நகரமான திருப்பதிக்கு அண்மையில் அமைந்துள்ளது. திருப்பதிக்கு 14 கிலோமீட்டர் தெற்கில் சந்திரகிரி உள்ளது. சந்திரகிரி மத்திய காலப் பகுதியில் சிறப்புப் பெற்ற ஒரு இடமாகத் திகழ்ந்தது. இங்கே இந்துக் கடவுளரான இராசராசேசுவரி, வேணுகோபாலன், கார்த்திகேயன், சிவன், அனுமன் முதலியோருக்கான கோயில்கள் உள்ளன. இவற்றுடன் குளங்கள், கேணிகள், மண்டபங்கள் முதலியனவும் மலை அடிவாரத்தில் உறுதியாகக் கட்டப்பட்ட அரண்களும் காணப்படுகின்றன.  
1988-89 காலப்பகுதியில் சந்திரகிரி கோட்டைக்குள் இருக்கும் இராசமகாலில் அமைக்கப்பட்ட இந்த அருங்காட்சியகத்தில் கல், உலோகம் முதலியவற்றால் செய்யப்பட்ட பல சிற்பங்களும் பிற அரும்பொருட்களும் வைக்கப்பட்டுள்ளன. சித்தூர் மாவட்டத்திலுள்ள குடிமல்லம், கடப்பா மாவட்டத்தின் கண்டிக்கோட்டா, குர்நூல் மாவட்டத்தின் யகந்தி ஆகிய வரலாற்றுச் சிறப்பு வாய்ந்த இடங்களைச் சேர்ந்த பொருட்களும் இங்கே உள்ளன.
# தொல்லியல் அருங்காட்சியகம், அமராவதி

**தொல்லியல் அருங்காட்சியகம், அமராவதி** இந்தியாவின் தென் மாநிலங்களுள் ஒன்றான ஆந்திரப் பிரதேசத்தில் கிருஷ்ணா ஆற்றின் வலது கரையில் குண்டூர் நகரில் இருந்து 35 கிலோமீட்டர் தொலைவில் உள்ள அமராவதியில் அமைந்துள்ளது. அமராவதியின் வரலாறு கிமு 3 ஆம் நூற்றாண்டில் தொடங்குகிறது. இங்குள்ள, ஒரு காலத்தில் மிகவும் சிறப்புற்றிருந்த மகாசைத்தியம் எனப்படும் பெரிய பௌத்த நினைவுச் சின்னம் ஏறத்தாழ ஒன்றரை ஆயிரவாண்டுகால வரலாறு கொண்டது. அமராவதியில் கலைப்பாணி இந்தியக் கலை வரலாற்றில் சிறப்பிடம் கொண்டதாகும்.  
இங்குள்ள முதன்மைக் காட்சிக்கூடத்தில் அமராவதியின் கலைப்பாணியை விளக்கும் தேர்ந்தெடுக்கபட்ட எடுத்துக்காட்டுகள் வைக்கப்பட்டுள்ளன. இரண்டாவது காட்சிக்கூடத்தில் "பெரு மனித அடையாளங்களை"க் கொண்ட புத்தரின் சிலையும், வேறு சிற்பங்களும் வைக்கப்பட்டுள்ளன. இவற்றுடன் நாணயங்கள், அணிகலன்களுக்குரிய மணிகள் என்பனவும் இங்கே உள்ளன. மூன்றாவது காட்சிக் கூடத்தில் கிமு இரண்டாம் நூற்றாண்டைச் சேர்ந்த சில சிற்பங்களுடன், அசோகர் தூணின் உடைந்த பகுதிகள், அல்லூரிலிருந்து கொண்டுவரப்பட்ட புத்தர் சிலை, லிங்கராச பள்ளியைச் சேர்ந்த தர்மச் சக்கரம், மற்றும் பல பொருட்களும் உள்ளன.
# தொல்லியல் அருங்காட்சியகம், கொண்டாப்பூர்

**தொல்லியல் அருங்காட்சியகம், கொண்டாப்பூர்**, இந்திய மாநிலமான ஆந்திரப் பிரதேசத்தின் மேடக் மாவட்டத்தில் கொண்டாப்பூர் என்னும் ஊருக்குத் தெற்கே ஒரு கிலோமீட்டர் தொலைவில் ஒரு சிறு குன்றின்மேல் அமைந்துள்ளது. இந்த அருங்காட்சியகத்தில் உள்ள காட்சிப் பொருட்கள் அருங்காட்சியகத்திலிருந்து ஒரு கிலோமீட்டருக்கு அப்பால் அமைந்துள்ள கோட்டகட்டா என அழைக்கப்படும் இடத்தில் இருந்து பெறப்பட்டவையாகும்.  
தொல்லியலாளரான என்றி கோசென்சு (Henry Cousens) என்பவர் 19 ஆம் நூற்றாண்டின் தொடக்க ஆண்டுகளில் இவ்விடத்தில் தொல்லியல் ஆய்வுகளைச் செய்தார். பின்னர் ஐதராபாத் நிசாமின் கீழ் ஐதராபாத் அரசின் தொல்லியல் துறையினரும் 1940 ஆம் ஆண்டு முதல் பல தடவைகள் இப்பகுதியில் அகழ்வாய்வுகளில் ஈடுபட்டனர். இங்கு கிடைத்த பொருள்களைக் கொண்டு சிறிய அருங்காட்சியகம் ஒன்று அத்தொல்லியல் களத்திலேயே நிறுவப்பட்டிருந்தது. பின்னர் அது இப்போதைய இடத்துக்கு மாற்றப்பட்டது. 1952 ஆம் ஆண்டில் இந்த அருங்காட்சியகம் இந்தியத் தொல்லியல் ஆய்வுத் துறையின் கீழ் கொண்டுவரப்பட்டது.  
இந்த அருங்காட்சியகத்தில் 1940-42 ஆம் ஆண்டுக் காலப்பகுதியில் மேற்கொள்ளப்பட்ட அகழ்வாய்வுகளின் போது பெறப்பட்ட பொருட்கள் காட்சிக்கு வைக்கப்பட்டுள்ளன. இங்கே வரலாற்றுக் காலத்தின் தொடக்கப் பகுதிப் பண்பாட்டைக் காட்டும் மட்பாண்டத் துண்டுகள், களிமண் உருவங்கள், விலங்குகளின் எலும்பு மற்றும் ஓடுகளால் செய்யப்பட்ட பொருட்கள், உலோகப் பொருட்கள், அணிகலன்களுக்கான மணிகள், நாணயங்கள் போன்ற பல பொருட்கள் உள்ளன.
# தொல்லியல் அருங்காட்சியகம், நாகார்சுனகொண்டா

**தொல்லியல் அருங்காட்சியகம், நாகார்சுனகொண்டா** இந்தியாவின் ஆந்திர மாநிலத்தின் குண்டூர் மாவட்டத்தில் உள்ள மாச்சேர்லா மண்டலப் பகுதியில் உள்ளது. நாகார்சுனசாகர் அணைக்கட்டுப் பகுதியில் உள்ள தீவில் இந்த அருங்காட்சியகம் அமைக்கப்பட்டுள்ளது. நாகார்சுனசாகர் அணையின் தெற்குப் பகுதியில் உள்ள விசயபுரி என்னும் துறையில் இருந்து இந்தத் தீவுக்குச் செல்ல முடியும்.  
நாகார்சுனகொண்டா ஒரு காலத்தில் இந்து, பௌத்த மதங்களுக்கான சிறந்த மையமாகத் திகழ்ந்து அம் மதங்களுடன் தொடர்புடைய கலை, கட்டிடக்கலை ஆகியவற்றின் வளர்ச்சிக்குக் காரணமாக இருந்தது. இவ்விடம் பௌத்த மதத்தின் பல பிரிவுகளுக்கு இடமளித்துப் மிகவும் விரிவான பௌத்த நிறுவனமாக விளங்கியது. நாகாசுனகொண்டா அணைக்கட்டுத் திட்டத்தின்போது நீரில் மூழ்கவிருந்த பல பண்பாட்டுச் சின்னங்கள் இடம்பெயர்க்கப்பட்டோ, மீளமைப்புச் செய்யப்பட்டோ இந்தத் தீவில் இடம்பெற்றுள்ளன. இவற்றுள் வரலாற்றுக்கு முந்திய காலம் முதல் பிந்திய மத்தியகாலம் வரையான காலப்பகுதிகளைச் சேர்ந்த பண்பாட்டுச் சின்னங்கள் அடங்கும்.  
அகழ்வுகளின் போது பெறப்பட்ட தொல்பொருட்களை வைப்பதற்காக அமைக்கப்பட்ட இந்த அருங்காட்சியகம் பௌத்த விகாரம் ஒன்றை ஒத்த தளவமைப்பைக் கொண்ட பெரிய கட்டிடம் ஆகும். இது மத்தியகால அரண்களுக்கு நடுவே தீவின் வடக்குப் பக்கத்தில் அமைக்கப்பட்டுள்ளது. பல்வேறு காலகட்டங்களிலும் நாகார்சுனகொண்டா பள்ளத்தாக்குப் பகுதியில் நிலவிய பண்பாடுகளைச் சேர்ந்த காட்சிப்பொருட்கள் இந்த அருங்காட்சியகத்தில் உள்ளன. ஐந்து காட்சிக் கூடங்களில் வைக்கப்பட்டுள்ள இப் பொருட்களில், செதுக்குவேலைகள் கொண்ட சுண்ணக்கற் பலகைகள், சிற்பங்கள், கல்வெட்டுக்கள், மற்றும் பல அரும்பொருட்கள் என்பன அடங்குகின்றன. இவற்றுட் பெரும்பாலானவை கிபி 3-4 ஆம் நூற்றாண்டுக் காலப்பகுதியைச் சேர்ந்தவை.
# தொல்லியல் அருங்காட்சியகம், காங்ரா

**தொல்லியல் அருங்காட்சியகம், காங்ரா** இந்தியாவின் இமாச்சலப் பிரதேச மாநிலத்தில் காங்ரா என்னும் இடத்திலுள்ள காங்ரா கோட்டைப் பகுதியில் அமைந்துள்ளது. இது 2002 ஆம் ஆண்டு சனவரி 26 ஆம் தேதி பொதுமக்கள் பார்வைக்குத் திறந்து வைக்கப்பட்டது. இது கோட்டைக்கு வடக்கே பான்கங்கா ஆற்றைப் பார்த்தபடி அமைக்கப்பட்டுள்ளது, வரலாற்றுக் காலத்தைச் சேர்ந்த சிற்பங்கள், கட்டிடக் கூறுகள், நாணயங்கள், ஓவியங்கள் என்பவற்றுடன் வரலாற்றுக்கு முந்திய காலத்தைச் சேர்ந்த கற்கருவிகள் சிலவும் இந்த அருங்காட்சியகத்தில் உள்ளன. இங்குள்ள காட்சிப்பொருட்கள் நான்கு பிரிவுகளாகப் பிரிக்கப்பட்டு அவற்றுக்கான காட்சிக் கூடங்களில் வைக்கப்பட்டுள்ளன.  
முதல் பிரிவு, வரலாற்றுக்கு முந்தியகாலப் பிரிவு ஆகும். இங்கே கீழ் பழையகற்காலத்தைச் சேர்ந்த கற்கருவிகள், கைக்கோடரிகள் போன்றவை உள்ளன. இங்கே பல்வேறு பண்பாட்டுக் கட்டங்களில் மனிதனின் வளர்ச்சியை விளக்கும் படங்களும் உள்ளன. இப் பிரிவில் உள்ள விளக்கப் படங்களில் பொதுவாக காங்ராப் பகுதியினதும், சிறப்பாக காங்ரா கோட்டையினதும் வரலாறுகள் சுருக்கமாக விளக்கப்பட்டுள்ளன.  
இரண்டாம் பிரிவில் சிற்பங்கள் இடம் பெற்றுள்ளன. இவற்றுள் இந்துக் கடவுள்களான சிவன், திருமால், உமாமகேசுவரன், கணேசர், அனுமான் ஆகியோருடைய சிற்பங்களும், சமண மதத்தைச் சேர்ந்த காங்ரா மலைக் கோட்டையில்தீர்த்தங்கரர்களுடைய சிற்பங்களும் அடங்குகின்றன. சமணச் சிற்பங்களுள் முதலாம் தீர்த்தங்கரரான ஆதிநாதருடைய சிற்பம் குறிப்பிடத்தக்கது ஆகும். இவற்றுடன் பெரும்பாலும் இந்துக் கோயில்களுக்குரிய கட்டிடக்கலைக் கூறுகளும் இப்பிரிவில் உள்ளன. இவற்றுள் தூண்களின் அடிப்பகுதி, போதிகைகள், வாயில்களின் மேற்பகுதிக் கூறுகள் போன்றவை அடங்குகின்றன. பெரும்பலான இக் கூறுகள் 1905 ஆம் ஆண்டில் இப் பகுதியில் இடம்பெற்ற புவியதிர்வின் போது அழிந்துபோன கோயில்களுக்கு உரியவையாகும்.  
மூன்றாம் பிரிவான நாணயவியல் பிரிவில், காங்ரா பகுதியின் பல்வேறு அரசர்களும், அரச மரபினரும் வெளியிட்ட செப்பு மற்றும் வெள்ளி நாணயங்கள் உள்ளன. இவற்றுள் இந்துக்களான சாகி, கட்டோச் மன்னர்களும், இசுலாமியர்களும் வெளியிட்ட நாணயங்களும், பிரித்தானியர் வெளியிட்ட நாணயங்களும் அடங்குகின்றன.  
நான்காம் பிரிவு ஓவியங்களுக்கானது. இங்கே காங்ரா பாணியில் அமைந்த ஓவியங்கள் வைக்கப்பட்டுள்ளன.
# டீக் அருங்காட்சியகம்

**டீக் அருங்காட்சியகம்** இந்திய மாநிலமான இராசசுத்தானில் உள்ள பரத்பூர் மாவட்டத்தில் அமைந்துள்ளது. இங்கே டீக் அரசரும் அவரது குடும்பத்தினரும் பயன்படுத்திய பொருட்கள், தளவாடங்கள் என்பன வைக்கப்பட்டுள்ளன. தற்போது இங்கே 547 ஆவணப்படுத்தப்பட்ட பொருட்கள் உள்ளன. இவற்றுள் சிறந்தவை டீக் அரண்மனையில் உள்ள கோபால் பவன், கிசான் பவன் ஆகியவற்றில் காட்சிக்கு வைக்கப்பட்டுள்ளன.  
அருங்காட்சியகத்தின் பெரும் பகுதி கோபால் பவனில் உள்ளது. டீக் அரண்மனைத் தொகுதிக்கும் அமைக்கப்பட்ட கட்டிடங்களுள் கோபால் பவனே பெரியதும் கம்பீரமானதும் ஆகும். கோபால் பவனையும், கிசான் பவனையும் சுராச்மல் அரசர் 1756-63 காலப்பகுதியில் கட்டுவித்தார். இவற்றில் அமைந்துள்ள தலைமைக் கூடம், மான் சிங் கூடம், ஆங்கிலப் பாணி மற்றும் இந்தியப் பாணி சாப்பாட்டு அறைகள், அரசரின் படுக்கையறை, அரசரின் அறை, அரசியின் பகுதிகள் என்பன பொதுமக்கள் பார்வைக்கு விடப்பட்டுள்ளன.
# பிரசாத் ராம்

**பிரசாத் ராம்** (*Prasad Ram*) என்கிற **பிரசாத் பாரத் ராம்** எட்னோவோ நிறுவனத்தின் நிறுவனர் ஆவார். இவர் இதற்கு முன்பு கூகிள் இந்தியாவின் தலைமைப் பொறுப்பிலும், யாஹூ, டைனமிக் டெக்னாலஜீஸ் ஆகிய நிறுவனங்களில் தலைமைத் தொழில்நுட்ப அதிகாரியாகவும், ஜெராக்ஸ் பார்க் நிறுவனத்தில் ஆய்வு விஞ்ஞானியாகவும் பணியாற்றியுள்ளார். மும்பை இந்திய தொழில்நுட்பக் கழகத்தில் கணிப்பொறியியலில் தொழில்நுட்ப இளங்கலைப் பட்டமும், லாஸ் ஏஞ்சலஸ், கலிபோர்னியா பல்கலைக்கழகத்தில் கணிப்பொறியியல் ஆய்வில் முனைவர் பட்டமும் பெற்றவர்.
# தொல்லியல் அருங்காட்சியகம், கலிபாங்கன்

**தொல்லியல் அருங்காட்சியகம், கலிபாங்கன்** இந்தியாவின் இராஜஸ்தான் மாநிலத்தின் அனுமன்கர் மாவட்டத்தில் உள்ளது. 1961-69 காலப்பகுதியில் அரப்பா நாகரிகக் களமான கலிபாங்கனில் மேற்கொள்ளப்பட்ட அகழ்வாய்வுகள் மூலம் பெறப்பட்ட தொல்பொருட்களைக் காட்சிக்கு வைப்பதற்காக இந்த அருங்காட்சியகம் 1983 இல் அமைக்கப்பட்டது.  
மட்பாண்டங்களும் பிற அரும்பொருட்களும் மூன்று காட்சிக் கூடங்களில் வைக்கப்பட்டுள்ளன. முதல் காட்சிக்கூடத்தில் அரப்பாவுக்கு முந்தியகாலப் பொருட்கள் வைக்கப்பட்டுள்ளன. ஏனைய இரண்டும் அரப்பன் காலத்துப் பொருட்களைக் கொண்டுள்ளன. இங்குள்ள காட்சிப் பொருட்களில், அரப்பாக்கால முத்திரைகள், வளையல்கள், களிமண் பொருட்கள், களிமண் உருவங்கள், செங்கற்கள், அரைக்கும் கற்கள், கற்பந்துகள் என்பன அடங்குகின்றன. இவற்றுடன் அகழ்வுகள் மூலம் வெளிக்கொண்டுவரப்பட்ட அமைப்புக்களின் படங்களும் காட்சிக்கு வைக்கப்பட்டுள்ளன.
# இந்திய விலங்கியல் பூங்காக்களின் பட்டியல்

**இந்திய மிருகக் காட்சிச்சாலை பட்டியல்**  
வனவிலங்குகளைப் பாதுகாப்புடன் வளர்த்து இனப்பெருக்கம் செய்து அந்த உயிரினத்தைக் காக்கவும் இந்தியாவில் மிக முக்கிய நகரங்களில் மிருகக்காட்சி சாலைகள் அமைக்கப்பட்டுள்ளன. மிக முக்கியமான மிருகக்காட்சி சாலைகளின் பட்டியல்  
1. நேரு விலங்கியல் பூங்கா - ஹைதராபாத்
1. மாநில மிருகக்காட்சிச்சாலை - கவுகாத்தி
1. விலங்கியல் தோட்டம் - அலிபூர் (கல்கத்தா)
1. ஹிமாலயன் விலங்கியல் பூங்கா - டார்ஜிலிங்
1. டில்லி விலங்கியல் பூங்கா - புதுதில்லி
1. விலங்கியல் மலைத் தோட்டம் - அகமதாபாத்
1. சாயாஜிராவ் தோட்ட மிருகக்காட்சிச்சாலை - பரோடா
1. விலங்கியல் தோட்டம் - ஜீனாகத்
1. விலங்கியல் தோட்டம் - திருவனந்தபுரம்
1. அறிஞர் அண்ணா விலங்கியல் பூங்கா - வண்டலூர் (சென்னை)
1. ஜீஜாமாதா உத்யான் - மும்பை
1. பேஷா பூங்கா மிருகக்காட்சிச்சாலை - பம்பா
1. மகாராஜ் பூங்கா மிருகக்காட்சிச்சாலை - நாகபுரி
1. ஸ்ரீ சாமராஜேந்திர விலங்கியல் தோட்டம் - மைசூர்
1. விலங்கியல் தோட்டம் - ஜெய்ப்பூர்
1. விலங்கியல் தோட்டம் - கோட்டா
1. விலங்கியல் தோட்டம் - ஜோத்பூர்
1. விலங்கியல் தோட்டம் - பிகானீர்
1. விலங்கியல் தோட்டம் - உதய்பூர்
1. விலங்கியல் தோட்டம் - லக்னோ
# மாநில சட்டப்பேரவைத் தலைவர்

**மாநில சட்டப்பேரவைத் தலைவர்** என்பவர் இந்திய மாநிலங்களில் செயல்படும் சட்டமன்றக் கூட்டத்திற்குத் தலைமைப் பொறுப்பை ஏற்பவர் ஆவார்.
# மாநில சட்டப்பேரவைத் தலைவர்

## தேர்வு செய்யப்படும் முறை

இந்தியாவில் இருக்கும் ஒவ்வொரு மாநில அரசின் சட்டமன்றத்திற்கும் மாநிலத் தேர்தல் ஆணையத்தால் நடத்தப்பட்ட சட்டமன்றத் தேர்தலில் தேர்வு செய்யப்பட்ட உறுப்பினர்களில் இருந்து சட்டப்பேரவைத் தலைவர் ஒருவர் தேர்வு செய்யப்படுகிறார்.  
இந்த்த் தேர்தலை மாநிலத் தேர்தல் ஆணையம் நடத்துகிறது. அரசியல் கட்சி சார்பாகவோ அல்லது கூட்டணி சார்பாகவோ அல்லது கட்சி சாராத சுயேட்சையாகவோ வேட்பாளர்கள் நிறுத்தப்படுகிறார்கள். பெரும்பான்மையான சட்டமன்ற உறுப்பினர்களின் வாக்குகள் பெற்ற வேட்பாளர் தலைவராக தேர்வு செய்யப்படுகிறார்.
# மாநில சட்டப்பேரவைத் தலைவர்

## அதிகாரம் & பொறுப்புகள்

இவர் சட்டமன்றக் கூட்டத்திற்குத் தலைமைப் பொறுப்பை ஏற்றிருப்பதுடன் கூட்டங்களின் போது உறுப்பினர்களால் தெரிவிக்கப்படும் கருத்துக்களை பதிவேடுகளில் சேர்க்கவும் தேவையற்ற கருத்துக்களை நீக்கவும் அதிகாரம் பெற்றவராக இருக்கிறார். பேரவையை வழி நடத்துவதுடன் விவாதங்களையும் நெறிப்படுத்துவார். உறுப்பினர்கள் பேசுவதற்கான வாய்ப்பை வழங்கும் அதிகாரம் உடையவர். சட்டமன்ற உறுப்பினர்களுக்குப் பதவிப் பிரமாணம் செய்துவைப்பார்.
உறுப்பினர்கள் மீது கொண்டு வரப்படும் புகார்களின் அடிப்படையில் உறுப்பினர்களை தற்காலிகமாகவோ அல்லது கூட்டத் தொடர் முழுமைக்குமோ கலந்து கொள்ளத் தடைவிதிக்கும் அதிகாரமுடையவராகவும் இருக்கிறார். விவாதங்கள் மற்றும் மசோதாக்கள் மீது வாக்கெடுப்பு நடத்துவதுடன் முடிவுகளையும் அறிவிப்பார்.
வாக்கெடுப்பில் எவருக்கும் பெரும்பான்மை கிடைக்காமல் வாக்குகள் சம நிலையில் இருக்கும்பட்சத்தில் இவர் தனது வாக்கைப் பதிவு செய்யும் உரிமை கொண்டவர்.
# மாநில சட்டப்பேரவைத் தலைவர்

## நடுநிலைமை

அரசியல் கட்சி சார்பாகப் போட்டியிட்டு வெற்றிபெற்று சட்டப்பேரவை உறுப்பினராக இருந்த போதிலும் சட்டமன்றத்திலும், வெளியிடங்களிலும் பதவிக்காலம் முடியும் வரை கட்சி சார்பற்றவராகவே நடந்து கொள்ளவேண்டும் என்கிற விதிமுறையையும் இவர் கடைப்பிடிக்க வேண்டியிருக்கிறது.
# மாநில சட்டப்பேரவைத் தலைவர்

## தமிழகச் சட்டப்பேரவைத் தலைவர்

தற்போதைய தமிழகச் சட்டப்பேரவைத் தலைவராக எம். அப்பாவு செயல்படுகிறார்.
# மாநில சட்டப்பேரவைத் தலைவர்

## பேரவைத் தலைவராக பணியாற்றியவர்கள்

1. ஜெ.சிவசண்முக பிள்ளை, என்.கோபால மேனன் (1952-1957),
1. கிருஷ்ணராவ் (1957-1962),
1. எஸ்.செல்லபாண்டியன் (1962-1967),
1. சி. பா. ஆதித்தனார், புலவர் கே. கோவிந்தன் (1967-1971),
1. கே. ஏ. மதியழகன், புலவர் கே. கோவிந்தன் (1971-1976),
1. முனுஆதி (1977-1980),
1. கே. ராஜாராம் (1980-1984),
1. பி. எச். பாண்டியன் (1985-1988),
1. தமிழ்குடிமகன் (1989-1991),
1. ஆர். முத்தையா (1991-1996),
1. பி. டி. ஆர். பழனிவேல்ராசன் (1996-2001),
1. கா. காளிமுத்து (2001-2006),
1. ஆர். ஆவுடையப்பன் (2006-2011),
1. டி. ஜெயக்குமார் (2011 மே முதல் 2012 செப்டம்பர் 29 வரை)
1. ப. தனபால் (2012 அக்டோபர் 10 முதல் 12 மே 2021)
1. எம். அப்பாவு (12 மே 2021 முதல்)
# தமிழ்நாடு சட்டப்பேரவைத் தலைவர் பட்டியல்

தமிழ்நாடு சட்டப் பேரவைத் தலைவர் தமிழ்நாட்டின் சட்டமன்றத்தை வழிநடத்தும் அலுவலர் ஆவார். தமிழ்நாடு 1950 வரை சென்னை மாகாணத்தின் ஒரு பகுதியாக இருந்தது, 1950 முதல் 69 வரை சென்னை மாநிலம் என்று வழங்கப்பட்டது. இப்பட்டியலில் 1920 முதல் தற்காலம் வரை, சென்னை சட்டமன்றத்தின் (இரு அவைகள்) தலைவர்களின் பெயர், கட்சி, பதவி காலம் ஆகியவை தரப்பட்டுள்ளன.
# தமிழ்நாடு சட்டப்பேரவைத் தலைவர் பட்டியல்

## பிரித்தானியாவின் இந்தியாவில் அவைத்தலைவர்கள்

பிரித்தானிய இந்தியப் பேரரசின் ஒரு அங்கமாகிய ஒருங்கிணைந்த சென்னை மாகாணத்தில் 1920–37 இல் இரட்டை ஆட்சி முறை அமலில் இருந்தது. அம்முறையில் ஓரங்க (unicameral) சட்டமன்றம் *மெட்ராஸ் லெஜிஸ்லேட்டிவ் கவுன்சில்* என்றழைக்கப்பட்டது. அதன் தலைவர்கள் *பிரசிடன்ட்* என்று அழைக்கப்பட்டனர். 1937 இல் மாநில சுயாட்சி முறை அமல்படுத்தப் பட்டது. அம்முறையில் சட்டமன்றத்தில் இரு அவைகள் இருந்தன – *கவுன்சில்* என்றழைக்கப் பட்ட மேலவையின் தலைவர் *சேர்மன்* எனவும், *அசம்பிளி* என்றழைக்கப் பட்ட கீழவையின் தலைவர் *ஸ்பீக்கர்* எனவும் வழங்கப்பட்டனர்.
# தமிழ்நாடு சட்டப்பேரவைத் தலைவர் பட்டியல்

## பிரித்தானியாவின் இந்தியாவில் அவைத்தலைவர்கள்

### இரட்டை ஆட்சிமுறையில் அவைத் தலைவர்கள்

(பிரசிடென்ட், மெட்ராஸ் லெஜிஸ்லேட்டிவ் கவுன்சில்)  
| 1 | பெருங்காவூர் ராஜகோபாலாச்சாரி | 1920 | பிப்ரவரி 1925 | கட்சி சார்பற்றவர் |
| --- | --- | --- | --- | --- |
| 2 | எல். டி. சாமிகண்ணு பிள்ளை | பிப்ரவரி 1925 | செப்டம்பர் 1925 | நீதிக்கட்சி |
| 3 | மரியதாஸ் ருத்தினசாமி | செப்டம்பர் 1925 | 1926 | நீதிக்கட்சி |
| 4 | சி. வி. எஸ். நரசிம்ம ராஜூ | 1926 | 1930 | சுயாட்சி கட்சி |
| 5 | பி. ராமச்சந்திர ரெட்டி | 1930 | 1937 | நீதிக்கட்சி |
| } |  |  |  |  |
# தமிழ்நாடு சட்டப்பேரவைத் தலைவர் பட்டியல்

## பிரித்தானியாவின் இந்தியாவில் அவைத்தலைவர்கள்

### மாநில சுயாட்சி முறையில் அவைத் தலைவர்கள்

#### மேலவை

(சேர்மன், சென்னை மாகாண சட்டமன்ற மேலவை)
| 1 | யு. ராமா ராவ் | 1937 | 1945 | காங்கிரசு |
| --- | --- | --- | --- | --- |
| 2 | ஆர். பி. ராமகிருஷ்ண ராஜூ | 1946 | 1952 | காங்கிரசு |